



PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, DE DISCIPLINĂ ŞI IMUNITĂŢI
	
	


                   Bucureşti, 17 noiembrie 2015

                                                                          Pl-x 793/2015                                                             

       AVIZ

       asupra

 propunerii legislative pentru modificarea şi completarea Legii nr.243/2002 pentru aprobarea Ordonanţei de urgenţă a Guvernului nr.105/2001 privind frontiera de stat a României
În conformitate cu prevederile art. 95 din Regulamentul Camerei Deputaţilor, republicat,  Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea Legii nr.243/2002 pentru aprobarea Ordonanţei de urgenţă a Guvernului nr.105/2001 privind frontiera de stat a României, trimisă cu adresa nr. Pl.x. 793 din 4 noiembrie 2015, înregistrată cu  nr. 4c-11/1415 din 6 noiembrie 2015.
Senatul a respins propunerea legislativă în şedinţa din data de 2 noiembrie 2015, în calitate de primă Cameră sesizată.

Camera Deputaţilor este Cameră decizională, în conformitate cu art. 75 alin. (1) şi (3) din Constituţia României, republicată şi art. 92 alin.(9) pct.2 din Regulamentul Camerei Deputaţilor, republicat.

           Propunerea legislativă are ca obiect de reglementare modificarea şi completarea Legii nr.243/2002 pentru aprobarea Ordonanţei de urgenţă a Guvernului nr.105/2001 privind frontiera de stat a României, în sensul completării art.75 cu o nouă literă, prin care se instituie o nouă contravenţie, în scopul definirii mai clare a spaţiului de protecţie şi intervenţie al poliţiei de frontieră, stabilindu-se şi sancţiunile aplicabile pentru contravenţia nou introdusă în actul normativ.
Potrivit prevederilor art. 61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din data de 17 noiembrie 2015.

Membrii comisiei au examinat propunerea legislativă supusă avizării, expunerea de motive, punctul de vedere al Guvernului României conform căruia Guvernul susţine adoptarea iniţiativei legislative şi avizul favorabil al Consiliului Legislativ, aviz transmis prin adresa cu nr.835 din 30 iulie 2015.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a iniţiativei legislative. 

În raport de obiectul şi conţinutul reglementării, propunerea legislativă face parte din categoria legilor organice. 

                               PREŞEDINTE,                          

                SECRETAR,

                      BOGDAN LIVIU CIUCĂ                                          VASILE VARGA

Consilier parlamentar,

